SUSCO ลุยเพิ่มสถานีน้ำมัน พร้อมจัดโปรช้อปปิ้งสุดคุ้ม  
SUSCO เดินหน้าตามแผนงานเปิดสถานีบริการน้ำมัน 7 สาขา พร้อมขานรับมาตรการคลายล็อกดาวน์ 1 พ.ย. นี้ สำหรับสมาชิก SUSCO Smart Member ใช้แต้มแลกรับฟรี หรือ ใช้แต้มแลกรับส่วนลดได้ตลอดทั้งปี สามารถแลกได้ทั้ง เสื้อผ้า, รองเท้า, หนังสือ และสิทธิประโยชน์อีกมากมาย  
27 ต.ค. 2564

นายชัยฤทธิ์ สิมะโรจน์ กรรมการผู้จัดการ บริษัท ซัสโก้ จำกัด (มหาชน) หรือ SUSCO เปิดเผยว่า ซัสโก้เดินหน้าตามแผนงานเปิดสถานีบริการ พร้อมขานรับ ตามที่ภาครัฐ ได้มีมาตรการผ่อนคลายล็อกดาวน์ และจะเปิดประเทศในวันที่ 1 พฤศจิกายน 2564 นี้ ทำให้ภาคธุรกิจต่างๆ เริ่มเคลื่อนไหวกิจกรรมมากมาย เพื่อต้อนรับการกลับมาดำเนินชีวิตตามวิถี New Normal โดยซัสโก้นำร่องด้วยการจัดโปรโมชันพิเศษ เพื่อมอบสิทธิประโยชน์และความคุ้มค่าให้กับสมาชิก SUSCO Smart Member ซึ่งขณะนี้ มีสมาชิกครอบคลุมทั่วประเทศ จำนวน 1.45 ล้านราย
โดยซัสโก้ ได้มุ่งมั่นที่จะตอบแทนสมาชิก SUSCO Smart Member ให้ได้รับความคุ้มค่าสูงสุด เผยปลายปีจะมีการจัดกิจกรรมชิงรางวัลใหญ่ๆ อย่างต่อเนื่อง ในแคมเปญ SUSCO Fuel Your Day เฮทุกสัปดาห์ ลุ้นรับ iPhone 13 Pro Max 128 GB สัปดาห์ละ 1 เครื่อง ส่งลุ้นชิงรางวัลผ่าน LINE Official Account : @SUSCO รวมถึงเฟ้นหาหลากหลายพันธมิตรธุรกิจ เพื่อร่วมกันมอบโปรโมชันพิเศษ ให้สมาชิกใช้แต้มแลกรับฟรี หรือ ใช้แต้มแลกรับส่วนลดได้ตลอดทั้งปี ล่าสุดเปิดให้สมาชิกใช้แต้ม SUSCO Smart Member แลกช้อปได้อย่างคุ้มค่า ดังนี้
1.ช้อปเสื้อผ้ากีฬา Ari ไม่ว่าจะเป็น เสื้อทีมฟุตบอลสุดคูล ใช้แต้มเริ่มต้นเพียง 900 คะแนน แลกรับส่วนลด ได้ตั้งแต่วันที่ 1 ตุลาคม – 31 ธันวาคม 2564
2.ช้อปรองเท้า Bata ดีไซน์สวย ใช้แต้มเริ่มต้นเพียง 1 คะแนน ตั้งแต่วันที่ 1 ตุลาคม  – 31 ธันวาคม 2564
3.ช้อปหนังสือ ร้านนายอินทร์ เพียง 100 คะแนน แลกรับส่วนลด On Top 20 บาท (เมื่อซื้อสินค้าครบ 600 บาท) ตั้งแต่วันที่ 1 ตุลาคม 2564 – 31 มกราคม 2565
นอกจากนี้ ซัสโก้ ยังได้ร่วมกับ NocNoc.com แพลตฟอร์มช้อปปิ้งของคนรุ่นใหม่ แหล่งรวมวัสดุและสินค้าตกแต่งบ้าน พร้อมเป็นตัวกลางเชื่อมต่อระหว่าง ผู้ซื้อ-ผู้ขาย-ช่างติดตั้ง ผ่านช่องทางออนไลน์ สามารถเลือกสินค้าได้จากหลากหลายร้านค้า โดยสมาชิก SUSCO Smart Member สามารถใช้สิทธิ์เข้าไปช้อปปิ้ง สินค้าเข้าบ้านกันแบบ ปังๆ กับโปรโมชันที่คุ้มค่า ด้วยการใช้แต้ม SUSCO Smart Member เพียง 500 คะแนน สามารถแลกรับส่วนลดทันที 100 บาท (ช้อปขั้นต่ำ 200 บาท) ทั้งนี้ แลกรับสิทธิพิเศษ ได้ที่ LINE : @SUSCO เมนูสิทธิพิเศษ ตั้งแต่วันที่ 1 กันยายน – 30 พฤศจิกายน 2564
อีกทั้งได้เปิดช่องทางการจ่ายชำระเงินให้กับลูกค้าในยุค New Normal แบบไร้การสัมผัสในหลากหลายช่องทาง ไม่ว่าจะเป็นผ่าน E-Payment ของ Truemoney Wallet, Shopee Pay, Dolfin, จ่ายผ่านแอปพลิเคชันบัตรเครดิต หรือ สแกนจ่ายผ่าน Mobile Banking ก็สะดวกปลอดภัย พร้อมรวมพันธมิตรกลุ่ม Non-Oil ผู้ที่เปิดธุรกิจให้บริการภายในปั๊มน้ำมันซัสโก้ อาทิ ร้านกาแฟสตาร์บัค, เคเอฟซี, ร้านสะดวกซื้อ Lawson108, ร้านกาแฟ D’Oro, ร้านรับส่งพัสดุ J&amp;T Express, ไปรษณีย์ไทย, KERRY EXPRESS,  ศูนย์บริการด้านรถยนต์ B-Quik, MMS BOSCH SERVICE, Wizard Auto Care และร้านค้าในรูปแบบต่างๆ จะกลับมาเปิดให้บริการเต็มรูปแบบ ตั้งแต่ 1 พฤศจิกายน 2564 นี้ เป็นต้นไป เชื่อมั่นว่ากลุ่มลูกค้าจะกลับมาใช้บริการกันมากขึ้นอีกครั้ง
สำหรับ แผนในการรุกขยายปั๊มน้ำมันของซัสโก้ ปีนี้ แม้ว่าจะพบกับวิกฤตเศรษฐกิจจากการระบาด Covid-19 แต่ก็ยังเชื่อมั่นว่า เศรษฐกิจจะฟื้นกลับมา ภายใต้วิถีชีวิตในรูปแบบ New Normal  ไม่ว่าจะเป็น ธุรกิจการค้า อุตสาหกรรมการท่องเที่ยว การเดินทางสัญจรด้วยรถยนต์ ดังนั้น จึงเดินหน้าขยายปั๊มน้ำมันตามแผนงานเดิมในโลเคชันที่เป็นแหล่งชุมชนเมือง โดยล่าสุดได้เปิดสถานีบริการเพิ่มใหม่สาขาคลองสองต้นนุ่น บนถนนมอเตอร์เวย์ เขตลาดกระบัง กรุงเทพมหานคร ปัจจุบันซัสโก้ มีจำนวนสาขา 248 สาขา และเตรียมขยายสาขาสถานีบริการน้ำมันอีก 7 สาขา ให้ได้รวมแล้ว 255 สาขาทั่วประเทศ ภายในสิ้นปีนี้”
 
 